Anita Dunn

Anita Babbitt Dunn (sündinud 8. jaanuaril 1958) on USA poliitikanõustaja, 20. jaanuarist 2021 kuni 12. augustini 2021 ja taas 5. maist 2022 kuni augustini 2024 töötas ta USA presidendi Joe Bideni vanemnõunikuna. 21. aprillist 30. novembrini 2009 oli ta Valge Maja kommunikatsioonidirektor. 

Varem oli ta demokraatide poliitikakonsultant ettevõttes Squier Knapp Dunn Communications ning nõustas 2008. aasta presidendivalimistel Barack Obama kampaaniat. Deep Secrecy In The Obama Campaign - CBS.

 Karjäär 

Dunn on töötanud senaatori John Glenni kampaania heaks, presidendikandidaadi ja senaatori Bill Bradley peanõunikuna ning mitme teise mõjuka demokraatliku poliitiku heaks. 2006 palkas senaator Barack Obama ta oma suhtekorralduse ja strateegia juhiks ning see oli paljudele märk sellest, et Obama kavatseb presidendiks kandideerida.

Valge Maja kommunikatsioonidirektorina kritiseeris ta teravalt Fox News Channelit, mis oli kritiseerinud Barack Obama administratsiooni. 11. oktoobril 2009 esines ta CNN-i saates "Reliable Sources", kus tal paluti täpsustada oma kommentaare Fox Newsi kohta, mille kohta ta oli öelnud: "see on arvamuspõhine ajakirjandus uudiste maski all." Calling 'Em Out: The White House Takes on the Press - Time Magazine, 08.10.2009 Ta vastas: "Reaalsus on selline, et Fox News tegutseb tihti Vabariikliku Partei uurimis- või kommunikatsioonitiivana." White House Escalates War of Words With Fox News - Fox News, 12.10.2009 Dunn tunnistas, et probleem "ei ole ideoloogiline". Ta lisas: "Ma mõtlen, et ilmselgelt on seal hulk konservatiivseid, liberaalseid ja tsentristlikke kommentaatoreid ning igaüks saab sellest aru. Aga ma arvan, et Foxi kohta oleks aus öelda, ja meie kindlasti näeme seda nii, et see on rohkem Vabariikliku Partei käepikendus."

Viited

Kategooria:Ameerika Ühendriikide inimesed
Kategooria:Sündinud 1958